google/wiki40b huggingface dataset:
Frederick, hertug av York og Albany

Bakgrunn

Fredrik August var annen sønn av Georg III av Storbritannia. Han ble allerede i 1764, altså allerede som spedbarn, ved sin fars innflytelse utsett til fyrstbiskop av Osnabrück (bispeverdigheten gikk vekselvis fra katolikk til protestant, en ordning som stammet fra Freden i Westfalen). Denne verdighet innehadde han til 1803.

Voksenliv som prins

I 1784 ble han hertug av York og Albany. 
Hjemkommen fra Tyskland i 1787 ble Fredrik raskt meget populær og ble i alt begunstiget av sin far, som gjerne ville fremholde sin yndlingssønn på bekostning av den opposisjonelle prinsen av Wales (den senere Georg IV). Prins Fredrik giftet seg 1791 med Fredrika Charlotta av Preussen, men ektefellene ble separert etter et drøyt år.
Han fikk i 1793 befal over den engelsk-hannoveranske hæren i Nederlandene, men ble der gjentatte ganger beseiret av franskmennene, og vendte i 1795 tilbake til England. Der ble han av faren gjort til feltmarskalk og øverstkommanderende for hæren. Ikke heller året 1799s ekspedisjon til Flandern gav ham noen krigsære: han ble slått ved Bergen og måtte på ydmykende vis kapitulere ved Alkmaar. 
I mars 1809 ble han tvunget til å fratre som arméens øverstkommanderende etter en meget offentlig skandale. Hans maitresse (elskerinne) Mary Anne Clarke hadde mot betaling utvirket forfremmelser for unge offiserer og fikk etter en krangel med Fredrik denne angitt for delaktighet i denne bestikkelsesaffære. Dette kunne imidlertid ikke bevises når saken ble behandlet i underhuset. Hans bror prinsregenten gav ham til tross for dette i 1811 kommandoen over arméen, og parlamentet forsikret ham i 1814 høytydelig for de fortreffelige disposisjoner han hadde foretatt under krigen.
Fredrik August var etter sin brors datter prinsesse Charlotte Augusta av Wales' død i 1817 nærmeste tronarving, og var som sådan høyt oppbåret av de mest konservative, fremfor alt etter sin skarpe opptreden i 1825 mot forslaget om katolikkenes emancipation.
Tetrops praeustus

Utseende

En liten (3-6 mm), middels slank, hårete trebukk med brungule dekkvinger. Arten er en av de minste nordiske trebukkene og ligner sterkt på den sjeldnere arten Tetrops starkii, men kan skilles fra denne på at det mørke området i spissen av dekkvingene er mindre, og at sidene av pronotum har både korte og lange hår (bare lange hos Tetrops starkii), videre på at pronotum er bredest i midten (bredest bak midten hos Tetrops starkii). Antennene er slanke, hårete, mørke og omtrent så lange som kroppen. Hodet er kort og bredt, rundet foran, tett kledt med ganske lange hår. Pronotum er svart, ganske blankt, litt bredere enn langt, bredest i midten, med korte, lyse og lange, mørke hår om hverandre. Dekkvingene er brungule med svart spiss, en del bredere enn pronotum, med markerte skuldre, parallellsidige fra skuldrene til kort før spissen. De er kledt med ganske lange, mest lyse hår. Beina er forholdsvis korte og brungule.

Levevis

Larven lever under barken på nylig døde, tynne greiner av flere ulike løvtrær, kanskje særlig ville og dyrkede epletrær, rogn og hagtorn. Utviklingen tar 1-2 år. Larven lever ofte sammen med trebukkene Molorchus umbellatarum, Pogonocherus hispidulus og Pogonocherus hispidus. De voksne billene kan finnes fra mai til juli, gjerne sittende på blader.

Utbredelse

Arten finnes i Nord-Afrika og over det meste av Europa øst til Kaukasus. I Norge er den funnet nord til Troms, men ser ut til å mangle på mesteparten av Vestlandet.
Yasovarman II

Yasovarman II var konge i Khmerriket fra 1160 til 1166. Hans periode på tronen endte da han ble drept av en av sine underordnede.
Klientstat

Klientstat er et land som er avhengig av, og får beskyttelse fra, et annet, sterkere land. Landet som klientstaten er avhengig av kalles for «patron» («beskytter»). En klientstat er ofte avhengig av sin patron for militær sikkerhet og beskyttelse, og/eller økonomi. En klientstat er som regel mer eller mindre selvstendig og kan opprettholde en egen innenrikspolitikk, men er underlagt sin patrons utenrikspolitikk og sikkerhetspolitikk. Former for klientstater er blant annet klientkongedømme, satellittstat, assosiert stat, nykoloni, protektorat, vasallstat og andre betegnelser.
Ofte blir faktumet at landet er en klientstat forsøkt skjult, og kan virke som et selvstendig land. Dermed kan klientstater både være medlem av FN, eller kan være ikke-anerkjente land.
Plan Vigipirate

Plan Vigipirate er del av Frankrikes plan for opp- og nedtrapping av sikkerhetstiltak til beskyttelse mot terrorisme. Navnet er sammesatt av vigilance (årvåkenhet) og pirate (pirat). Planen ble første gang satt ut i livet i 1978 under president Valéry Giscard d’Estaing. Den er senere blitt aktualisert i 1995, 2000 og 2003. Alt etter det nivå man har erklært, iverksettes sterkere sikkerhetstiltak.
Planen hadde frem til 2014 nivåene hvit (ingen fare), gul, orange, rød og écarlate (markert med mørkerødt – akutt trussel). Ved terrorbombingene i London den 7. juli 2005 ble nivået hevet til rødt, og det ble ikke senket før i februar 2014 – da til gult. Dette nivået innebærer blant annet et stort nærvær av sikkerhetsstyrker – blant annet fra det militære – særlig på jernbanestasjoner og steder der det befinner seg mange turister, som Louvre og Eiffeltårnet i Paris.
I februar 2014 ble nivåene forenklet til vigilance og alerte attentat.
Den 7. januar 2015 ble det etter angrepet på redaksjonslokalene til magasinet Charlie Hebdo i Paris hevet til «alerte attentat» for Paris-området (Île-de-France), og dagen etter også for regionen Picardie nord for hovedstaden.
Kritikere av planen innvender at den innskrenker de borgerlige friheter og privatsfæren, og omtaler den provokativt som «plan Vichypirate», en assosiasjon til Vichyregjeringens tid i 1940-årene.
Lygaeoidea

Utseende

Små til middelsstore, ovale, sjeldnere lange og slanke, teger. Noen arter har skarpe farger i rødt og svart, som (formodentlig) signaliserer at de er giftige.

Levevis

Disse tegene er stort sett planteetere og lever på bakken eller oppe i vegetasjonen. Et flertall av artene lever av modne eller modnende frø, men det er også noen som angriper andre plantedeler, og noen få som er rovdyr.
Alan Shearer

Landslaget

Shearer ble toppscorer i EM i fotball 1996 på hjemmebane, hvor han scoret 5 mål. Han spilte 63 landskamper for England og scoret 30 mål.

Utmerkelser

Shearer ble i 2016 utnevnt til kommandør (CBE) Order of the British Empire.
Yoshinobu Akao

Karriere

Yoshinobu Akao startet sin profesjonelle karriere i Ventforet Kofu i 1998.
Un clair de lune à Maubeuge

«Un clair de lune à Maubeuge» er en fransk sang, skrevet av Pierre Perrin og Claude Blondy.

Film

Filmen med samme tittel var inspirert av den sanne historien om Pierre Perrin, som skrev og sang «Un clair de lune à Maubeuge» i 1962. Den ble en stor suksess. Mange utøvere har gjort coverversjoner av sangen i Frankrike.
Perrin fremførte den i filmen.

Norsk versjon

Elisabeth Granneman har skrevet en norsk tekst. På norsk bærer den tittelen «En torsdagskveld i Drøbak».

Listeplassering

Perrins versjon lå som # 1 på den franske singlelisten i 1962.
Voivod (band)

Voivod er et canadisk band som gjorde seg bemerket gjennom 1980-tallet for sin helt særegne stil med elementer fra hardcore punk og progressiv rock sammen med thrash metal. Tekstene var preget av den kalde krigen med innhold om maktkamp, resultatene av krig og kynisk lederskap.
Voivod mistet en kreativ drivkraft da gitaristen Denis «Piggy» D'Amour døde i 2005, men bandet har fortsatt med flere plateutgivelser siden.
Amir Karić

Landslaget

Amir Karić spilte 64 landskamper for Slovenias herrelandslag. Han ble tatt ut i Slovenias tropp til EM i fotball 2000 og VM i fotball 2002.
Hongqi (bilmerke)

Hongqi (forenklet kinesisk: 红旗, tradisjonell kinesisk: 紅旗; pinyin: Hóngqí, «Røde Fane») er et kinesisk merke for luksusbiler. Disse bilene var de første egenproduserte i Folkerepublikken Kina.
Produksjonen tok til i 1958, og bilene var til å begynne med reservert for den kinesiske partieliten. De var i produksjon til 1981.
Selve navnet Honqi har levd videre, ved at de benyttes som nasjonalt merke for lisensproduserte utenlandske merker.
Balakovo oljekraftverk

Balakovo kraftverk–4 (russisk: Balakovskaja TETs) er et varmekraftverk nær Balakovo i Saratov oblast, Russland. Det eies og opereres av et regionalt kraftselskap, og har en produksjonskapasitet på 465 MW. Brenselstype er fyringsolje.
Byggingen av kraftverket begynte omkring 1959, og første byggetrinn stod ferdig i 1962. Kraftverket har senere blitt utvidet og fornyet ved en rekke anledninger.
Olof Thiel

Familie

Otto Thiel var sønn av Ernest Thiel og Anna Fredrika Josephson. Faren Ernest opprettet kunstmuseet Thielska galleriet, som er et av de fremste museene i Stockholm.
Otto Thiels datter Madeleine Uggla var sangpedagog og mor til skuespilleren Magnus Uggla.

Karriere

Thiel var en av direktørene i Filmaktiebolaget Biörnstad & Thiel, og startet filmselskapet AB Irefilm. Han komponerte musikken til nesten alle Irefilms filmproduksjoner.
Victor Lind

Familie og oppvekst

Han er sønn av kunstneren Carl Victor Lind og jødisk-amerikanske Lilya Slotnikoff, og vokste opp i trange kår på Gran. 
Lind har to døtre som også er kunstnere: Andrea Lange  og Victoria Pihl Lind.

Utdannelse

Lind arbeidet som bankfunksjonær i Oslo i årene 1957-59. 
Han gikk på Bjarne Engebrets malerskole i perioden 1958-59. Deretter var han hospitant på SHKS hos Chrix Dahl 1965-66, og fortsatte på Statens kunstakademi 1966-69 hos Alf-Jørgen Aas.

Kunstnerisk virksomhet

Lind arbeidet fra 1961 både med linoleumssnitt og tresnitt i sort/hvitt, og med malerier, og hadde utstillinger i flere kunstforeninger, særlig i Vestfold. Fra 1965 arbeidet han i større grad med metalltrykk, fremdeles i sort/hvitt og overveiende nonfigurativt, og han stilte også ut trykkplatene som materialarbeider. Denne perioden viste særlig inspirasjon fra Rolf Nesch. Fra et energisk uttrykk tidlig på 1960-tallet utviklet han seg via en melankolsk periode i slutten av 60-årene til et politisk engasjert uttrykk. 
Victor Linds debututstilling fant sted i Galleri 27 i Oslo i 1966, med Chrix Dahl som mentor. Han stilte ut på Høstutstillingen i 1967 og i Kunstnerforbundet 1968. I 1966 ble et av hans verker innkjøpt av Nasjonalgalleriet. 
Lind var en av de sentrale kunstnerne i den politiske GRAS-gruppa på 1970-tallet, sammen med bl.a. Per Kleiva, Morten Krohg, Willibald Storn og Anders Kjær. Lind arbeider innenfor flere ulike medier, som maleri, grafikk, installasjoner og aksjonsbasert kunst. Fra denne perioden finnes blant annet serien «Nattrytter» (1974) som har opprinnelse i at Lind ble slått med pisk i ansiktet av en politimann til hest.  Rundt 1980 laget han flere nidportretter av politikere. 
Han har siden 1995 utført flere arbeider som tematiserer arrestasjonen og deportasjonen av de norske jødene under andre verdenskrig. Victor Lind har vært særlig opptatt av den norske politiinspektøren Knut Rød og dennes delaktighet i utryddelsen av de norske jødene under den andre verdenskrig. Nasjonalmuseet produserte i 2008 vandreutstillingen Contemporary memory med to av Linds videoverk som tematiserer jødeforfølgelsene i 1942: «Oslo by night» og «Alt for Norge».
I årene 2008–2013 drev Lind fram prosjektet «Dette er et fint sted». Prosjektet etablerte en ny minnepark i Oslo, for å hedre de som under krigen sto bak «Carl Fredriksens Transport», og i et par hektiske vintermåneder i 1942–1943 klarte å få rundt 1000 jøder og motstandsfolk transportert i sikkerhet til Sverige.
Lind underviste på kunstakademiets grafikklinje fra 1972 til 1987. Han var formann i Norske Billedkunstnere 1974–75 og formann i Kunstneraksjonen 1975–78.

Utstillinger og offentlige arbeider

Blant hans offentlige arbeider kan nevnes Kreditkassen, Oslo (1967), og Holtan ungdomsskole, Horten (1969), og utsmykning av i alt sju cruiseskip 1991–99. Lind er representert av det kommersielle galleriet Lautom Contemporary.
Novantinoe

Utseende

Middelsstore, slanke, blanke, mer eller mindre brunlige til svarte trebukker. Antennene er slanke og lengre enn kroppen, i alle fall hos hannene. Hodet er rundet, pronotum sekskantet med en kraftig pigg midt på hver sidekant. Dekkvingene er avsmalnende bakover, beina middels lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Mellom-Amerika og den nordlige delen av Sør-Amerika, én art går så langt sør som Bolivia.
Trojansk objekt

Et trojansk objekt er en asteroide eller naturlig satellitt (måne) som deler bane med en større planet eller måne, men som ikke vil kollidere med det større objektet fordi den ligger i et av de to stabile Lagrange-punktene, L₄ og L₅, som ligger henholdsvis omtrent 60° foran og bak det større objektet.
Begrepet brukes hovedsakelig om trojanske asteroider, men det eksisterer også trojanske satellitter. Saturn er den planeten med flest kjente trojanske satellitter: Saturns måne Tethys har to trojanske måner (Telesto og Calypso), og Dione har også to trojanske måner (Helene og Polydeuces).

Trojanske asteroider

Det finnes svært mange trojanske asteroider. De første trojanske asteroidene som ble observert var Jupitertrojaner, som ble observert av E.E. Barnard i 1904. I dag kjenner man til fire planeter med trojanske asteroider: Jupiter, Mars, Neptun og Jorden.
I juli 2011 kjente man til åtte trojanere til Mars, åtte trojanere til Neptun. I Jupiters Lagrange-punkt har man oppdaget 3168 trojanske asteroider i Jupiters L₄ og 1642 i L₅. Den største er Jupiters trojan 624 Hektor som måler 370×195 km.
Det har lenge vært antatt at også Jorden hadde trojanske asteroider. I 2011 bekreftet NASAs romsonde Wide-field Infrared Survey Explorer (WISE) asteroiden 2010 TK7 som det første trojanske objektet til Jorden. 2010 TK7 ligger i Jordens L₄, som Jorden følger.
Kolkata (distrikt)

Demografi

Ved folketellingen i 2011 var det 4 486 679 innbyggere i distriktet, mot 4 572 876 i 2001. Den urbane befolkningen utgjør 100,00 % av befolkningen.
Barn i alderen 0 til 6 år utgjorde 6,69 % i 2011 mot 8,53 % i 2001. Antallet jenter i den alderen per tusen gutter er 930 i 2011 mot 927 i 2001.
Papilioninae

Utseende

Papilioninae er en gruppe med store sommerfugler med store og ganske skjøre vinger. Framvingene er trekantet, spisse og større enn bakvingene. Vingene hos de fleste arter er mørke, ofte med en eller flere flekker på bakvingene. Bakvingene hos flere av artene har en stjert, som er en forlengelse av en av vingens ribber. Antennene er virker korte i forhold til de store vingene. 
Fuglevingene utgjør noen av slektene og er store flotte sommerfugler som lever i tropiske strøk.  Navnet har de fått fordi framvingene er større enn bakvingene og at flukten derfor kan minne fugler.

Levevis

Når sommerfuglen besøker blomster sitter den med vibrerende vinger.  Flukten er rettlinjet og rask. 
Parringen skjer ved sammenkobling mellom de to kjønnene. Eggene legges direkte på næringsplanten.
Larven lever som plantespiser. Larven er radikalt forskjellige fra de voksne, både i levevis og i kroppsbygning.  Eldre larvene har kamuflasjefarger og kan skyte ut et gaffelformet organ (osmaterium) like bak hodet. Dette organet utsondrer en skarp lukt og larven bruker det som et forsvarsmiddel for ikke å bli spist av andre dyr.
Papilioninae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Puppene er festet i analenden (bakenden) og står oppreist, festet til underlager med et magebelte. De har to spisser i hodeenden. Puppen kan ha ulik farge, den etterligner fargen på underlaget. Alle de nordiske artene overvintrer i puppestadiet.
Anja Eline Skybakmoen

Biografi

Skybakmoen har sin musikkutdannelse fra Norges musikkhøgskole i Oslo. Hun har sunget med grupper som «Eplemøya Songlag» og Aphrodisiac, og erstattet Tora Augestad i vokalgruppen Pitsj (2008) og sang på albumet Gjenfortellinger (2009) sammen med søstrene Anine og Benedikte Kruse, og tvillingsøstrene Ane Carmen og Ida Roggen.  I 2013 stod hun for første gang frem som soloartist i spissen for Anja Eline Skybakmoen Band. I bandet spiller også Sebastian Haugen-Markussen (bass), Ivar Loe Bjørnstad (trommer), David Aleksander Sjølie (gitar), Dag-Filip Roaldsnes (keyboard) og Kim-Erik Pedersen (saksofon). De spiller Skybakmoens egenkomponerte musikk som ble framført på Moldejazz og utgitt på debutplata We’re The Houses (2014). Vant sensommeren 2015 NRK P3s Raga Rockers-konkurranse med en coverversjon av deres kjente hit, Noen å hate.
Acetyl

Acetyl eller acetylgruppen er en funksjonell gruppe som kan innå i organiske forbindelser. Den består av en karbonylgruppe som binder en metylgruppe. Den andre frie bindningen hos karbonylgruppen kan anvendes for å binde til et annet stoff, om dette er et hydrogenatom fås acetaldehyd (etanal), om det er en metylgruppe fås keton.
Acetylgruppen inngår eksempelvis i acetylsalisylsyre.

|
C=O
|
CH₃
Vest-Tyskland

Historie

Uttrykket «Vest-Tyskland» brukes i historisk sammenheng om staten i perioden fra 1949 til 1990. Etter dette gikk uttrykket ut av bruk annet enn som en geografisk eller sosial betegnelse. I geografisk forstand brukes begrepet Vest-Tyskland om delstatene Nordrhein-Westfalen, Hessen, Rheinland-Pfalz og Saarland, men begrepet kan også brukes om alle delstatene som tidligere var en del av det politiske Vest-Tyskland, dvs. i tillegg til de nevnte delstatene også Schleswig-Holstein, Hamburg, Bremen og Niedersachsen (som geografisk tilhører Nord-Tyskland) og Bayern og Baden-Württemberg (det geografiske Sør-Tyskland).
Vest-Tyskland var ikke en annen stat enn dagens Tyskland. Gjenforeningen i 1990 innebar derfor ikke noen endring av navn eller statsidentitet, men en integrering av territoriet til det allerede oppløste, tidligere DDR i den staten som allerede eksisterte i Vest-Tyskland. Konstitusjonelt har Forbundsrepublikken Tyskland hele tiden vært den samme staten, både før og etter de to territorielle gjenforeningene. Forbundsrepublikken Tyskland understreker dessuten sin statsrettslige identitet som identisk med Det tyske rike som ble grunnlagt i 1871, eller juridisk strengt tatt gjennom etableringen av Det nordtyske forbund i 1867, noe som har blitt slått fast av Bundesverfassungsgericht en rekke ganger, og som også kommer til uttrykk gjennom at lovverket fra Det tyske rike fortsatte å gjelde med mindre det ble endret og at Vest-Tyskland var part i de folkerettslige avtaler inngått av Det tyske rike (blant disse er rikskonkordatet med Vatikanet et av de mest kjente), dette i motsetning til DDR.

Vest-Berlin

Vest-Berlin (formelt: Berlin eller Stor-Berlin, Groß-Berlin) var i henhold til sin forfatning (Verfassung von Berlin av 1. september 1950) og avgjørelse i Tysklands forfatningsdomstol 21. mai 1957 en delstat i Forbundsrepublikken Tyskland, men siden dette «inntil videre» ikke ble akseptert av okkupasjonsmaktene fungerte Vest-Berlin som en kvasi-selvstendig enhet, som hadde tette bånd til Vest-Tyskland og av både vesttyske myndigheter og de lokale myndighetene i Vest-Berlin ble behandlet som en delstat. Dette betød at innbyggerne i Vest-Berlin fikk vesttysk statsborgerskap og at Vest-Berlin indirekte implementerte all vesttysk lovgivning og sendte representanter til Forbundsdagen og Forbundsrådet. F.eks. ble en representant for Vest-Berlin valgt til tysk president i 1984. Det var dermed bare utenfor Vest-Tyskland og Vest-Berlin (spesielt i østblokken) at Vest-Berlin ikke ble regnet som en del av Vest-Tyskland.
Friidrett under Sentralamerikanske og karibiske leker 1962

Friidrett under Sentralamerikanske og karibiske leker 1962. Friidrett var en av flere sporter i de niende sentralamerikanske og karibiske leker som ble arrangert i Kingston på Jamaica i perioden 15. til 28. august 1962. Det var niende gangen som friidrett var med i de sentralamerikanske og karibiske leker. Det var tjueni øvelser, tjueto for menn og sju kvinner. Cuba ble beste nasjon med sju gullmedaljer foran Venezuela med seks.
Kermit the Frog

Kermit the Frog er en grønn frosk som er en av figurene i Sesame Street og The Muppet Show, Kermit the Frog er skapt av Jim Henson. Jim Henson introduserte Kermit i 1955 i Sam and Friends og spilte ham til sin død i 1990. Etter den tid har Steve Whitmire spilt Kermit. I 2017 fikk Whitmire sparken fra rollen, og rollen ble gitt til Matt Vogel.
Kermit hadde sin første opptreden i Sesame Street den 10. november 1969.
Kermit har en stjerne på Hollywood Walk of fame.
Evig din for alltid

Handling

Marve prøver å finne seg en kvinne å dele livet med. Han tar initiativ og skriver brev, men det er ikke lett å finne noen. Han reiser til slutt til Drammen for å møte en dame.
Varner-Gruppen

Historie

Den første butikken i det som senere ble Varner-Gruppen ble åpnet i Thorvald Meyersgate i Oslo i 1962 av Frank Varner. I 1965 starter han en butikk til i Oslo, og en i Trondheim. Navnet Dressmann ble tatt i bruk i 1967, i forbindelse med en åpning av en ny butikk i Skippergata i Oslo. Dette navnet blir brukt i flere nye butikker rundt om i Norge. På 1980-tallet kjøper selskapet opp Jonas Øglænd AS, som blant annet driver Cubus, i tillegg til flere andre selskaper utenfor tekstilmarkedet. Disse blir senere solgt.
I 1985 blir Carlings etablert. Etterhvert kjøper selskapet opp andre kjeder, Bik Bok i 1991, Vivikes i 1994 og svenske Hagenfeldt i 1996. I 2001 kjøpes Urban opp, og WOW og Volt i 2006. I 2007 kjøpes svenske SOLO opp.
I 2007 hadde selskapet 8093 ansatte, og en omsetning på om lag 7,8 milliarder NOK. Selskapets hovedkontor ligger på Billingstad.
Jens Rathke

Liv og virke

Rathke tok teologisk embedseksamen i København i 1792, men forlot snart teologien og begynte å studere naturvitenskap. Han gjorde flere reiser til Nordland for å undersøke forholdene ved fiskeriene, og samtidig benyttet han anledningen til å studere Norges havfauna. Resultatene av disse reisene har han fremlagt i innberetninger, samt i Beiträge zur Fauna Norwegens, som utkom i 1843, og flere avhandlinger. Han blev i 1810 professor i København, men da Universitetet i Christiania var stiftet, overtok han i 1813 posten som professor i naturhistorie der. Ved sin død testamenterte han sin formue, 60 000 kroner, til universitetet.
Kulturhuset Finnsnes

Kulturhuset Finnsnes er et kulturhus på Finnsnes.  Det ble åpnet i 1995, og er et tilbygg på Rådhuset.
Kulturhuset på Finnsnes er et naturlig midtpunkt for kulturlivet i Lenvik. Kulturhuset består av to saler, der storsalen rommer 400 mennesker.
Rucheng

Rucheng (kinesisk: 汝城县; pinyin: Rǔchéng Xiàn) er et fylke i provinsen Hunan i Folkerepublikken Kina. Det ligger innen byprefekturet Chenzhou.
I 1999 hadde fylket 362 257 innbyggere.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Dionysius av Paris

Denis (latin: Dionysius) var biskop av Paris da han led martyrdøden på 200-tallet e.Kr. Han ble senere kåret til skytshelgen for Frankrikes hovedstad Paris, og den gotiske basilikaen Saint-Denis nord for Paris ble tilegnet ham.

Minnedag

Den 9. oktober er dagen som den romersk-katolske kirke har utpekt til minnedag for Den hellige Dionysius av Paris.
The Siamese Cat Song

«The Siamese Cat Song» er en amerikansk sang med melodi og tekst av Sonny Burke og Peggy Lee. Lee fremførte den i Walt Disney-filmen Lady og Landstrykeren (Lady and the Tramp)
Hun spilte inn sangen 20. desember 1954. Den ble utgitt av Decca Records på 78-plate og single med katalognummer 9 29427.

Norsk versjon

Rolf Just Nilsen har skrevet en norsk tekst. Den norske tittelen er «Siameserkattenes sang».